KTIS ชูโครงการ “นครสวรรค์ไบโอคอมเพล็กซ์” ขึ้นเวทีระดับโลก
ผบห. KTIS ชูโครงการ “นครสวรรค์ไบโอคอมเพล็กซ์” บนเวทีระดับโลก
ผบห. KTIS ชูโครงการ “นครสวรรค์ไบโอคอมเพล็กซ์” บนเวทีระดับโลก
24 พ.ย. 2563

นายณัฎฐปัญญ์  ศิริวิริยะกุล  รองประธานเจ้าหน้าที่บริหาร บริษัท เกษตรไทย อินเตอร์เนชั่นแนล ชูการ์ คอร์ปอเรชั่น จำกัด (มหาชน) หรือกลุ่ม KTIS ผู้นำในอุตสาหกรรมน้ำตาลและอุตสาหกรรมต่อเนื่องครบวงจร เป็นตัวแทนของโครงการนครสวรรค์ไบโอคอมเพล็กซ์ (NBC) ซึ่งเป็นการร่วมทุนระหว่างกลุ่ม KTIS กับ บริษัท โกลบอลกรีนเคมิคอล จำกัด (มหาชน) หรือ GGC ขึ้นบรรยายสรุปข้อมูลโครงการในงาน ASEAN Innovation Roadmap &amp; Bioeconomy Forum in Conjunction with GBS 2020 ณ โรงแรมแชงกรี-ลา กรุงเทพ และถ่ายทอดสดไปทั่วโลก
โดยได้มีการจัดควบคู่กับงานประชุมนานาชาติด้านเศรษฐกิจฐานชีวภาพโลก หรือ Global Bioeconomy Summit 2020 ที่กรุงเบอร์ลิน เยอรมนี ทั้งนี้ โครงการ NBC เป็นโครงการหนึ่งที่แสดงถึงศักยภาพของประเทศไทยที่จะก้าวไปเป็นศูนย์กลางด้านนวัตกรรมและเศรษฐกิจฐานชีวภาพในภูมิภาคอาเซียน ภายในปี 2570